

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIKA

KLASA: 022-01/20-01/3

URBROJ:238/10-01-01/2-20-27

Ivanić-Grad, 24. travnja 2020.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednik**

PREDMET: Prijedlog Odluke o odricanju članova Gradskog vijeća te članova radnih tijela Grada Ivanić-Grada od prava na naknadu za obavljanje dužnosti u tijelima Grada Ivanić-Grada za mjesec travanj 2020. godine

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20), gradonačelnik Grada Ivanić-Grada utvrdio je prijedlog

**O D L U K E**

**o odricanju članova Gradskog vijeća te članova radnih tijela Grada Ivanić-Grada od prava na naknadu za obavljanje dužnosti u tijelima Grada Ivanić-Grada za mjesec travanj 2020. godine**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 i 98/19), i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_ 2020. godine donijelo je

**O D L U K U**

**o odricanju članova Gradskog vijeća te članova radnih tijela Grada Ivanić-Grada od prava na naknadu za obavljanje dužnosti u tijelima Grada Ivanić-Grada za mjesec travanj 2020. godine**

Članak 1.

Članovi Gradskog vijeća Grada Ivanić-Grada, te članovi radnih tijela Grada Ivanić-Grada odriču se prava na naknadu za obavljanje dužnosti u tijelima Grada Ivanić-Grada, a koja im pripada u skladu s Odlukom Gradskog vijeća o naknadama za obavljanje dužnosti u tijelima Grada Ivanić-Grada (Službeni glasnik, broj 06/10).

Članovi iz stavka I. ovog članka odriču se naknade za mjesec travanj 2020. godine.

Članak 2.

Članovi Gradskog vijeća Grada Ivanić-Grada, te članovi radnih tijela Grada Ivanić-Grada odriču se prava na naknadu za obavljanje dužnosti u tijelima Grada Ivanić-Grada u svrhu financijske pomoći Gradu Ivanić-Gradu u provedbi Odluke o pomoći građanima i gospodarskim subjektima radi ublažavanja posljedica pandemije uzrokovane korona virusom.

Članak 3.

Ova Odluka stupa na snagu prvog dana od dana objave, a objavit će se u Službenom glasniku Gradu Ivanić-Gradu.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o odricanju članova Gradskog vijeća te članova radnih tijela Grada Ivanić-Grada od prava na naknadu za obavljanje dužnosti u tijelima Grada Ivanić-Grada za mjesec travanj 2020. godine |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 i 98/19), i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Članovi Gradskog vijeća Grada Ivanić-Grada te članovi radnih tijela Grada Ivanić-Grada odriču se prava na naknadu za obavljanje dužnosti u tijelima Grada Ivanić-Grada koja im pripada u skladu s Odlukom Gradskog vijeća o naknadama za obavljanje dužnosti u tijelima Grada Ivanić-Grada (Službeni glasnik, broj 06/10), a u svrhu financijske pomoći Gradu Ivanić-Gradu radi ublažavanja posljedica koje su nastupile pandemijom uzrokovanom korona virusom.

Predlaže se Gradskom vijeću usvajanje prijedloga Odluke.